06/06/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 28 de maio de 2014, da Xefatura Territorial da Coruña, pola que se somete a información pública a autorización administrativa de construción dunha instalación eléctrica no concello de Zas (expediente IN407A 2014/062-1)

Resolución do 28 de maio de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Zas (expediente IN407A 2014/062-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte. IN 407A 2014/062-1 Solicitante: Electra de Zas, S. L. Domicilio social: Vilardomato, 17 - 15850 Zas Denominación: LMT soterrada, DC e CCM en Rial de Abaixo. Situación: concello de Zas. Características técnicas: L. M. T. soterrada, a 20 kV, en dobre circuíto, de 275 metros de lonxitude total, en condutor tipo RHZ1-2OL 12/20 kV 3(1 x 95 mm 2 Al+H16), con illamento XLPE e pantalla metálica de 16 mm 2, baixo tubo Ø 160 mm, coa orixe e remate no dobre paso aéreo – soterrado dotado de pararraios autoválvulas, a instalar no apoio metálico tipo C-3000/14 existente (compartido polas LL. MM. TT Vilardomato - Central e Central - Longueirón), logo de entrar e saír no centro de control e manobra proxectado. Estará composta por: Treito 1: de 165 metros de lonxitude, en canalización soterrada, coa orixe no paso aéreo – soterrado (parte da L. M. T. Vilardomato - Central), a instalar no apoio metálico tipo C-3000/14 existente e remate na fachada da Central Hidroeléctrica de Zas. Treito 2: de 110 metros de lonxitude, coa orixe na fachada da Central Hidroeléctrica de Zas e remate no paso aéreo – soterrado (parte da L. M. T. Central - Longueirón), a instalar no apoio metálico tipo C-3000/14 existente, logo de transcorrer grampado ós muros e paredes interiores da Central Hidroeléctrica de Zas. Novo centro de control e manobra a instalar en local independente no interior do edificio da Central Hidroeléctrica de Zas existente (coordenadas UTM X: 507.395 / Y: 4769.353), no que se proxecta a instalación de: Dous (2) seccionadores tripolares de dobre cuchilla, de accionamento manual, con mando e encravamento. Un (1) interruptor automático de potencia ó bacío, con transformadores de tensión e intensidade. Un (1) transformador para servizos auxiliares de 25 kVA de potencia e relación de transformación 20/0,43-0,24 kV. – Equipos de control, protección e telemando. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa rúa Vicente Ferrer, 2-2.ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 28 de maio de 2014. O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG n.º 140, do 24.07.2013) Husam Pajas Jansana